
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2285 


31 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετεγκατάσταση Καταστήματος Αφορολογήτων Ει¬ 
δών στον Κρατικό Αερολιμένα Καβάλας. 1 

Τροποποίηση της Φ.351.1/10/Δ1/6399/26.2.1999 απόφα¬ 
σης του Υπουργείου Εθνικής Παιδείας και θρησκευμά¬ 
των. . 2 

Κανονισμός σπουδών Τ.Ε.Ι. Σερρών. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Σταύρου Βασιλική του Γεωρ¬ 
γίου και της Παρασκευής. 4 

Συμπλήρωση Πειθαρχικών Συμβουλίων του Δικηγορι¬ 
κού Συλλόγου Αθηνών. 5 


ΑΠΟΦΑΣΕΙ Σ 

Αριθ. Κ.3739/99/Β0019 (1) 

Μετεγκατάσταση Καταστήματος Αφορολογήτων Ειδών 
στον Κρατικό Αερολιμένα Καβάλας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεες του άρθρου 27 του Ν. 827/78 «περί ρυθ- 
μίσεως δασμολογικών θεμάτων και άλλων τινών διατάξε¬ 
ων» (ΦΕΚ194/Α/18.11.1978). 

2. Τις διατάξεις του άρθρου 17 του ΠΔ 86/79 «περί συ- 
στάσεως ιδιορρύθμου Ανωνύμου Εταιρείας δια την εκμε¬ 
τάλλευσή καταστημάτων πωλήσεως αφορολογήτων και 
αδασμολόγητων ειδών και εγκαταστάσεως και λειτουρ¬ 
γίας τούτων εις τα σημεία εξόδου των επιβατών εξωτερι¬ 
κού» (ΦΕΚ 17/Α/31.1.79). 

3. Το αριθμ. πρωτ. 5015/15.7.99 έγγραφο της «ΚΑΕ» Α.Ε. 
με το οποίο ζητά την Μετεγκατάσταση του Καταστήματος 
Αφορολογήτων Ειδών στον Κρατικό Αερολιμένα Καβάλας. 

4. Το αριθμ. πρωτ. 6780/18.10.99 έγγραφο του Τελωνεί¬ 
ου Καβάλας, με το οποίο μας υποβάλλει το από 16.9.99 
πόρισμα της συσταθείσας γνωμοδοτικής Επιτροπής μετά 
του σχετικού σχεδιαγράμματος. 

5. Την αριθμ. 1107147/1239/006Α/14.10.96 Κοινή Από¬ 
φαση του Πρωθυπουργού και Υπουργού Οικονομικών 
«ανάθεση αρμοδιοτήτων Υπουργού Οικονομικών στους 


Υφυπουργούς Οικονομικών» (ΦΕΚ 922/Β/7.10.96), απο¬ 
φασίζουμε: 

1. Εγκρίνουμε την Μετεγκατάσταση του ήδη λεττουρ- 
γούντος Καταστήματος Πωλήσεως Αφορολογήτων Ει¬ 
δών, εντός του Τελωνειακώς Ελεγχόμενου Χώρου, στον 
Κρατικό Αερολιμένα Καβάλας στην θέση και έκταση που 
προσδιορίζεται στο σχεδιάγραμμα που συνοδεύει το από 
16-9-99 πόρισμα της Επιτροπής της παραγράφου 2 του 
άρθρου 17 του Π.Δ. 86/79. 

2Τοκαιάστημαθακπταλαμβάνειεπιφάνειαεμβαδού94,35μ ! . 

3. Το δικαίωμα εκμετάλλευσης του Καταστήματος αυ¬ 
τού ανήκει αποκλειστικά στην Εταιρεία «Καταστήματα 
Αφορολογήτων Ειδών Α.Ε.» 

4. Η εγκατάσταση και λειτουργία του εν λόγω Καταστή¬ 
ματος διέπεται από τις διατάξειςτου ΠΔ. 86/79όπωςτρο- 
ποποιήθηκε και ισχύει καθώς και από τις διατάξεις των 
Υπουργικών Αποφάσεων και διαταγών που έχουν εκδοθεί 
με εξουσιοδότηση αυτού και ρυθμίζουν θέματα σχετικά 
με τον τρόπο λειτουργίας ελέγχου κ.λ.π. των καταστημά¬ 
των που εκμεταλλεύεται η Α.Ε. «Καταστήματα Αφορολο¬ 
γήτων Ειδών». 

Η απόφαση αυτή, που δεν συνεπάγεται δαπάνη σε βά¬ 
ρος του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 22 Δεκεμβρίου 1999 

Ο ΥΦΥΠΟΥΡΓΟΣ 

Γ. ΔΡΥΣ 
-Φ- 

Αριθ. Φ.351.1/64/Δ1/14445 (2) 

Τροποποίηση τηςΦ.351.1/10/Δ1/6399/26.2.1999 απόφασης 
του Υπουργείου Εθνικής Παιδείας και θρησκευμάτων. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 παρ. 1 °, 2,3,4·, 5,6 και 8 
του Ν. 2266/1994 (ΦΕΚ218 - Α") όπως τροποποιήθηκαν με 
τοαρ. 10παρ. ΙΟτου Ν. 2327/1995 (ΦΕΚ 156-ΤΑ.). 

2. Την από 28.9.1999 αίτηση της Τσαούση Δήμητρας, δι¬ 
οικητικής υπαλλήλου της Διεύθυνσης Προσωπικού Π.Ε. 
της Κ.Υ. του ΥΠ.Ε.ΠΘ. γραμματέως του Συμβουλίου Επι¬ 
λογής Σχολικών Συμβούλων Πρωτοβάθμιας Εκπαίδευσης 
με την οποία ζητά την απαλλαγή της, για λόγους υγείας. 

3. Την από 12.10.1999 αίτηση της Φούφα Έλενας, απε- 

σπασμένης εκπαιδευτικού στην Κ.Υ. του ΥΠ.Ε.Π.Θ. ανα- 
πληρώτριας γραμματέωςτου Συμβουλίου Επιλογής Σχο¬ 
λικών Συμβούλων Πρωτοβάθμιας Εκπαίδευσης με την 
οποία ζητά την απαλλαγή της, αποφασίζουμε: 

Τροποποιούμε την Φ.351.1/10/Δ1/6399/26.2.1999 από¬ 
φασή μας στο σημείο που αφορά τον ορισμό της γραμ- 
ματέως και της αναπληρώτριας γραμματέως του Συμ¬ 
βουλίου Επιλογής Σχολικών Συμβούλων Πρωτοβάθμιας 
Εκπαίδευσης και ορίζουμε γραμματέα και αναπληρωτή 
γραμματέα την Πάτρου Χριστίνα Διοικητικό Υπάλληλο 
της ΚΎ. του ΥΠ.Ε.Π.Θ. και τον Μπουφούνο Παναγιώτη Δι¬ 
οικητικό Υπάλληλο της Κ.Υ. του ΥΠ.Ε.Π.Θ. αντίστοιχα. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

■-♦- 

Αριθ. Ε5/929,1794,2050 (3) 

Κανονισμός σπουδών Τ.Ε.Ι. Σερρών. 

ΟΥΠΟΥΡΓΟΣ 

ΕΘΝΙΚΗΣ ΠΑΙΑΔΕΙΑΣ ΚΑΙ ΘΡΗΣΚΕΥΜΑΤΟΣ 

Έχοντας υπόψη: 

1. Τις διατάξεις της παρ. 19 του άρθρου 1 του Ν. 

2621/98 «Ρύθμιση θεμάτων οργάνωσης και λειτουργίας 
των τεχνολογικών εκπαιδευτικών ιδρυμάτων και άλλες 
διατάξεις» (ΦΕΚ136 Τ. Α'.). , 

2. Την αριθμ. 3/31.3.1999απόφαση της συνέλευσης του 
Τ.Ε.Ι. Σερρών, η οποία μας διαβιβάστηκε με το αριθμ. 
1096/16.5.1999 έγγραφο του Τ.Ε.Ι. Σερρών. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε ως προς τη νομιμότητά της και την πληρό- 
τητάτης την αριθμ. 3/31.3.1999 απόφαση της συνέλευσης 
του Τεχνολογικού Εκπαιδευτικού Ιδρύματος (Τ.Ε.Ι.) Σερ¬ 
ρών με την οποία καταρτίστηκε ο κανονισμός σπουδών 
του παραπάνω ιδρύματος, και η οποία έχει ως ακολούθως: 

«ΚΑΝΟΝΙΣΜΟΣ ΣΠΟΥΔΩΝ ΤΈ.Ι. ΣΕΡΡΩΝ» 
ΚΕΦΑΛΑΙΟ ΠΡΩΤΟ 

Σπουδαστές Τ.Ε.Ι., εγγραφές, κύκλοι σπουδών, 
μαθήματα. 

Άρθρο 1 

Σπουδαστές Τεχνολογικών Εκπαιδευτικών Ιδρυμάτων - 
Εγγραφές 

1. Σπουδαστές Τ.Ε.Ι, καθίστανται όσοι εγγράφονται 
σ’αυτά μετά από εισαγωγή, μετεγγραφή ή κατάταξη σύμ¬ 
φωνα με τις κείμενες διατάξεις. 

2. Οι εγγραφές των νεοεισαγόμεγων σπουδαστών γίνο¬ 
νται στο οικείο τμήμα της σχολής μέσα στα χρονικά όρια 
που ορίζονται εκάστοτε με τις υπουργικές αποφάσεις για 
την εισαγωγή νέων σπουδαστών και με βάση τα δικαιολο- 
γηπκά που ορίζονται στις ίδιες αποφάσεις. 

Για την εγγραφή προέρχονται από μετεγγραφή ή κατά¬ 
ταξη απαιτείται η έκδοση σχετικής απόφασης του τμήμα¬ 
τος, σύμφωνα με τις κείμενες διατάξεις. 

3. Για λόγους εξαιρετικής ανάγκης, όπως παρατεταμέ- 
νη θεομηνία, σοβαρή ασθένεια, στράτευση ή απουσία 
στο εξωτερικό, είναι δυνατή η εγγραφή σπουδαστή που 
καθυστέρησε να εγγράφει μέσα στις προθεσμίες της 


προηγούμενης παραγράφου του άρθρου αυτού, με αιτιο¬ 
λογημένη απόφαση του συμβουλίου του τμήματος, ύστε¬ 
ρα από αίτηση του ενδιαφερόμενου σπουδαστή, η οποία 
υποβάλλεται σε αποκλειστική προθεσμία τριάντα (30) 
ημερών από τη λήξη της προθεσμίας εγγραφής και στην 
οποία εκτίθενται και οι λόγοι της καθυστέρησης. Σπουδα¬ 
στής που δε γράφτηκε ούτε με τη διαδικασία του προη¬ 
γούμενου εδαφίου αυτής της παραγράφου, χάνει το δι¬ 
καίωμα εγγραφής του στο Τ.Ε.Ι. Σερρών. 

4. Σπουδαστής που έχει εγγράφει και παρακολουθεί μα¬ 
θήματα στο Τ.Ε.Ι. Σερρών δεν μπορεί να είναι συγχρόνως 
σπουδαστής και σε άλλο τριτοβάθμιο εκπαιδευτικό ίδρυμα. 

Άρθρο 2 

Ανανέωση εγγραφής 

1. Με την επιφύλαξη της παρ. 6 του άρθρου 27 Ν. 
1404/83, ο σπουδαστής υποχρεούται ανά εξάμηνο σε 
ανανέωση εγγραφής. Η ανανέωση γίνεται την εβδομάδα 
έναρξης των μαθημάτων του εξαμήνου με ειδική έντυπη 
δήλωση που διατίθεται από το τμήμα. 

Κατ’ εξαίρεση οι ανανεώσεις εγγραφών μπορούν να πα- 
ραταθούν για μια ακόμη εβδομάδα με απόφαση του Συμ¬ 
βουλίου του τμήματος. 

2. Σπουδαστής που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών χάνει τη δυνατότητα να συνεχίσει τις σπουδές 
του στα Τ.Ε.Ι, και διαγράφεται απότα μητρώα της σχολής. 

3. Με απόφαση του συμβουλίου της Σχολής, ύστερα 
από εισήγηση του συμβουλίου του τμήματος είναι δυνα¬ 
τόν να επιτραπεί επανεγγραφή διαγραφέντός σπουδα¬ 
στή, όταν συντρέχουν σοβαροί λόγοι. 

Άρθρο 3 

Κύκλοι σπουδών, έναρξη, διακοπή και λήξη μαθημάτων. 

1. Τη βασική εκπαιδευτική μονάδα στα Τ.Ε. I, αποτελείτο 
διδακτικό εξάμηνο. Κάθε διδακτικό έτος, που αρχίζει την 
1 η Σεπτεμβρίου και λήγει την 5" Ιουλίου, περιλαμβάνει δύο 
αυτοτελή διδακτικά εξάμηνα: το χειμερινό το οποίο αρχί- 
ζειτην πρώτη Δευτέρα μετάτις 19Σεπτεμβρίου καιτο Εα¬ 
ρινό, το οποίο αρχίζει μετά τη λήξη των εξετάσεων β', πε¬ 
ριόδου του χειμερινού εξαμήνου. Πριν ή μεταξύ των δύο 
εξεταστικών περιόδων του χειμερινού εξαμήνου ή μετά 
τη λήξη της δεύτερης εξεταστικής περιόδου και μέχρι την 
έναρξη του εαρινού εξαμήνου ή πριν την πρώτη εξεταση- 
κή περίοδο του εαρινού εξαμήνου μπορούν να παρεμ¬ 
βάλλονται ημέρες ελεύθερες μαθημάτων. 

2. Κατά τη διάρκεια των εξαμήνων μαθήματα και εξετά¬ 
σεις δε διεξάγονται τις επίσημες εορτές και διακοπές που 
.ορίζονται στον εσωτερικό κανονισμό των Τ.Ε.Ι. · 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου 
διδακτικού έτους, καθορίζονται, κατεφαρμογή των διατά¬ 
ξεων του παρόντος άρθρου σε συνδυασμό μ’εκείνες του 
άρθρου 27του Ν. 1404/83, από το συμβούλιο του Τ.Ε.Ι, 
και ανακοινώνονται με ευθύνη του Αντιπροέδρου του 
Τ.Ε.Ι., ενιαία για όλες τις σχολές του Τ.Ε.Ι, το αργότερο 
μέχρι τέλος Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 
Οργάνωση σπουδών, μορφές διδασκαλίας 
εκπαιδευτικές εκδρομές 

Άρθρο 4 

Οργάνωση μαθημάτων - Προγράμματα σπουδών 

1. Οι σπουδές στο Τ.Ε.Ι., οργανώνονται σε βάση το εξα- 

μηνιαίο μάθημα. Τα μαθήματα του προγράμματος σπου¬ 
δών κάθε τμήματος διακρίνονται σε γενικά υποχρεωτικά, 
κατεπιλογήν υποχρεωτικά και προαιρετικά, ως εξής: 

α) Γενικά υποχρεωτικά μαθήματα είναι τα μαθήματα υπο¬ 
δομής και τα βασικά μαθήματα της ειδικότητας, τα οποία εί¬ 
ναι υποχρεωτικά για όλους τους σπουδαστές του τμήματος. 

β) Κατεπιλογήν υποχρεωτικά μαθήματα είναι μαθήματα 
ειδικότητας που επιλέγονται από τους σπουδαστές από 
πίνακα περισσοτέρων μαθημάτων. Τα μαθήματα αυτά 
μπορεί να είναι ομαδοποιημένα, οπότε ο σπουδαστής επι¬ 
λέγει υποχρεωτικά όλα τα μαθήματα μιας ομάδας, εκτός 
εάν είναι αδύνατη η διδασκαλία όλων των μαθημάτων 
μιας ομάδας. Στην περίπτωση αυτή γίνεται ελεύθερη επι¬ 
λογή για τη συμπλήρωση των μαθημάτων της ομάδας. 
Εάν έχουν οριστεί κατευθύνσεις, τα μαθήματα που τις χα¬ 
ρακτηρίζουν είναι ομαδοποιημένα. 

γ) Προαιρετικά μαθήματα είναι μαθήματα γενικής μόρφω¬ 
σης ή μαθήματα εμβάθυνσης, υποδομής ή διεπιστημονικά. 

2. Κάθε μάθημα του προγράμματος σπουδών του τμή¬ 
ματος χαρακτηρίζεται από έναν αριθμό διδακτικών μονά¬ 
δων. Οι διδακτικές μονάδες καθορίζονται, για όλα τα μα¬ 
θήματα του τμήματος, με απόφαση της γενικής συνέλευ¬ 
σης του τμήματος. Το τυπικό εξαμηνιαίο πρόγραμμα 
καθορίζεται σε τριάντα (30) διδακτικές μονάδες. Η πτυ¬ 
χιακή εργασία και η πρακτική άσκηση λαμβάνουν τριάντα 
(30) διδακτικές μονάδες (από 15). Στις εκπαιδευτικές επι¬ 
σκέψεις δεν αντιστοιχούν διδακτικές μονάδες. 

3. Για τη λήψη του πτυχίου του τμήματος ορίζεται για τα 
κατεπιλογήν υποχρεωτικά μαθήματα καθώς και για τα 
προαιρετικά μαθήματα ένας ελάχιστος συνολικός αριθ¬ 
μός διδακτικών μονάδων της παραγράφου 2 του άρθρου 
αυτού, ύστερα από απόφαση της γενικής συνέλευσης 
του τμήματος. 

Ειδικότερα με βάση το περίγραμμα σπουδών και τη δέ¬ 
σμευση του εδαφίου (γ) της παραγρ. 5 του άρθρου αυτού 
καθορίζεται ο αριθμός των διδακτικών μονάδων για τα κα- 
τεπιλογήν υποχρεωτικά και προαιρετικά μαθήματα. 

4. Εάν οι γνώσεις που παρέχονται σ’ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 
παιτούμενοτου δεύτερου. 

Ένα μάθημα μπορεί να είναι ταυτόχρονα και προαπαι- 
τούμενο ενός μαθήματος και εξαρτώμενο από άλλο μά¬ 
θημα. Για κάθε μάθημα μπορεί να υπάρχουν μέχρι δύο (2) 
προαπαιτούμενα μαθήματα και σε κάθε προαπαιτούμενο 
αντιστοιχούν μέχρι δύο (2) εξαρτώμενα μαθήματα. 

Τα αλληλοσυνδεόμενα με τον τρόπο αυτό μαθήματα 
σχηματίζουν ομάδες που περιλαμβάνουν μέχρι τρία (3) 
μαθήματα και δεν έχουν μεταξύ τους κοινά μαθήματα. 

Ο ολικός αριθμός των προαπαιτούμενων μπορεί να εί¬ 
ναι έως 30% του συνόλου των μαθημάτων του τμήματος. 

5. Η γενική συνέλευση του τμήματος αποφασίζει με βά¬ 
ση το περίγραμμα του προγράμματος σπουδών για: α) 
τον κσταρχήν διαχωρισμό των μαθημάτων σε θεωρητική, 
φροντιστηριακή και εργαστηριακή μορφή διδασκαλίας, 
β) Την ειδικότερη ανάλυση του περιγράμματος και των 
εβδομαδιαίων ωρών κάθε μαθήματος και γ) τα προαπαι- 
τούμενα και εξαρτώμενα από αυτά μαθήματα κατά τις 
διακρίσεις της παραγρ. 3 και 4 του άρθρου αυτού. 

Τέλος, η γενική συνέλευση του τμήματος κατά την κα¬ 
τανομή των μαθημάτων του τμήματος ανά εξάμηνο 
σπουδών, σύμφωνα με την παραγρ. 1/β του άρθρου 26 
του Ν. 1404/83, μεριμνά ώστε: 


α) Τα τυπικά προγράμματα των τριών πρώτων εξαμή¬ 
νων σπουδών να μην περιλαμβάνουν κατεπιλογήν υπο¬ 
χρεωτικά μαθήματα. 

β) Να διασφαλίζεται η ορθή αλληλουχία μεταξύ των προα- 
παπούμενων καιτων εξαρτημένων από αυτά μαθημάτων και 
γ) Το τυπικό πρόγραμμα κάθε εξαμήνου σπουδών να 
περιέχει μαθήματα με συνολικό αριθμό εβδομαδιαίων 
ωρών 20 έως 28. 

6. Εάν στο πρόγραμμα σπουδών του τμήματος περι¬ 
λαμβάνονται και μαθήματα που ανήκουν στο γνωστικό 
πεδίο γενικού Τμήματος ή ομάδας μαθημάτων άλλου τμή¬ 
ματος, για την κατάργιση του προγράμματος σπουδών 
του τμήματος, αναφορικά με τα μαθήματα αυτά, σύμφω¬ 
να με τις ρυθμίσεις της προηγούμενης παραγράφου, του 
άρθρου αυτού, και κατ’ ανάλογη εφαρμογή της παραγρ. 
4 του άρθρου 26 Ν. 1404/83, απαιτείται η σύμφωνη γνώ¬ 
μη της γενικής συνέλευσης του οικείου γενικού τμήματος 
ή της οικείας ομάδας μαθημάτων. 

Εάν δεν γίνει δυνατή η επίτευξη συμφωνίας, η οριστική 
απόφαση λαμβάνεται από το συμβούλιο της σχολής, προκει- 
μένου για τμήματα και ομάδες μαθημάτων της ίδιας σχολής, 
ή από το συμβούλιο του Τ.Ε.Ι, σε διαφορετική περίπτωση. 

7. Το αργότερο δέκα (10) ημέρες πριν από την έναρξη 
των μαθημάτων κάθε διδακτικού εξαμήνου, συντάσσεται 
με τη φροντίδα του συμβουλίου του τμήματος και ανακοι¬ 
νώνεται με ευθύνη του προϊσταμένου του τμήματος, το 
εβδομαδιαίο ωρολόγιο πρόγραμμα μαθημάτων του τμή¬ 
ματος το οποίο περιέχει: 

α) Το τυπικό πρόγραμμα σπουδών κάθε εξαμήνου, 
β) Τα μέλη του Ε.Π. που θα διδάξουν κάθε μάθημα των 
τυπικών'προγραμμάτων και 
γ) Την ημέρα, την ώρα και την αίθουσα ή το χώρο που θα 
πραγματοποιηθεί κάθε μάθημα. Κατά την κατάργιση του 
εβδομαδιαίου ωρολογίου προγράμματος κάθε τμήματος 
λαμβάνεται πρόνοια, ώστε να συμπίπτει ελεύθερος χρό¬ 
νος 3-4 ωρών σε συγκεκριμένη ημέρα της εβδομάδας που 
θα χρησιμοποιείται για τη σύγκληση των οργάνων του 
τμήματος ή συνελεύσεων των μελώντου Τ.Ε.Ι. 

δ) Το αναλυτικό πρόγραμμα εξετάσεων των εξεταστι¬ 
κών περιόδων. 

8. α) Το τυπικό πρόγραμμα σπουδών κάθε εξαμήνου 
του τμήματος είναι ενδεικτικό και όχι υποχρεωτικό για 
τους σπουδαστές του τμήματος με τη ν επιφύλαξη της πα- 
ράγρ. 1 περίπτωση ατού άρθρου αυτού. Ο σπουδαστής 
μπορεί για κάθε διδακτικό εξάμηνο να καταρτίζει το ατο¬ 
μικό του πρόγραμμα σπουδών, το οποίο περιλαμβάνει τα 
μαθήματα που επιθυμεί και πρόκειται να παρακολουθήσει 
κατά το εξάμηνο αυτό. Σχετική δήλωση υποβάλλουν στο 
τμήμα όλοι οι σπουδαστές ταυτόχρονα με την εγγραφή ή 
ανανέωση εγγραφής τους. 

Μέσα σε δύο εβδομάδες από την έναρξη των μαθημά¬ 
των του εξαμήνου, ο σπουδαστής έχει τη δυνατότητα 
τροποποίησης της αρχικής δήλωσης του κάτά τέσσερα 
το πολύ μαθήματα. 

β) Κατά την κατάρτιση του ατομικού προγράμματος 
σπουδών του εξαμήνου ο σπουδαστής λαμβάνει υποχρε¬ 
ωτικά πρόνοια ώστε: 

ι) Το σύνολο των εβδομαδιαίων ωρών διδασκαλίας για 
τα μαθήματα που δηλώνει να μην υπερβαίνει το 1,40 του 
συνόλου των ωρώντουτυπικού εξαμήνου. Ειδικά γιατους 
επίπτυχίω σπουδαστές το σύνολο των δηλουμένων εβδο¬ 
μαδιαίων ωρών διδασκαλίας μπορεί να φτάσει το 1,70 των 
ωρώντης συνολικής διάρκειαςτου τελευταίου εξαμήνου. 

ιι) Να μην δηλώνονται μαθήματα, τα προαπαιτούμενα 
των οποίων δεν έχει παρακολουθήσει με επιτυχία ο σπου¬ 
δαστής. 

γ) Εάν στη δήλωση των μαθημάτων που θα παρακολου¬ 
θήσει ο σπουδαστής σ’ένα εξάμηνο δεν τηρούνται οι όροι 
των προηγούμενων εδαφίων, θεωρείται αυτοδίκαια ότι η 
δήλωση περιλαμβάνει τα μαθήματα του εξαμήνου εισα¬ 
γωγής, προκειμένου για πρωτοεισαγόμενους σπουδα¬ 
στές και για παλιότερους σπουδαστές τροποποιείται η 
δήλωση μαθημάτων με απόφαση του συμβουλίου ύστερα 
από συνεννόηση με το σπουδαστή. 

9. Σε καμία περίπτωση ο σπουδαστής, κατ’εφαρμογήν 
της (β) περ. της προηγούμενης παραγράφου, δεν μπορεί 
να καταστεί πτυχιούχος νωρίτερα από την προβλεπόμενη 
χρονική διάρκεια σπουδών του τμήματος. 

Άρθρο 5 

Διδασκαλία ξένων γλωσσών 

1. Σε κάθε τμήμα των Τ.Ε.Ι, διδάσκονται δύο τουλάχι¬ 
στον από τις Ξένες γλώσσες: αγγλική, γαλλική, γερμανι¬ 
κή, ιταλική ή ρωσική. Ανάλογα με το γνωστικό αντικείμενο 
ή την επαγγελματική κατεύθυνση αποφοίτων του τμήμα¬ 
τος, η διδασκαλία της ξένης γλώσσας έχει ως σκοπό να 
μάθουν οι σπουδαστές τη γλώσσα πολύ καλά ή σε βαθμό 
που να μπορούν να κατανοούν κείμενα της ειδικότητας 
τους. Είναι δυνατή η διοργάνωση μαθημάτων Ξ. Γ. σε επί¬ 
πεδο ΤΕΙ, εκτός του επιπέδου της ορολογίας, κοινών για 
τους σπουδαστές όλων των τμημάτων. 

2. Στο τυπικό πρόγραμμα σπουδών το μάθημα της ξέ¬ 
νης γλώσσας προβλέπεται σε τέσσερα τουλάχιστον εξά¬ 
μηνα σπουδών. Η ξένη γλώσσα ανήκει στα γενικά υπο¬ 
χρεωτικά ή στα κατ'επιλογήν υποχρεωτικά ή στα προαι¬ 
ρετικά μαθήματα του τμήματος. 

3. Ο πρωτοεισαγόμενος σπουδαστής που κατέχει την 
ξένη γλώσσα, μπορεί να ζητήσει την απαλλαγή του από 
την υποχρέωση παρακολούθησης της γλώσσας αυτής. 
Για το σκοπό αυτό με απόφαση του τμήματος συγκροτεί¬ 
ται επιτροπή αποτελούμενη από δύο (2) μέλη του Ε.Ε.Π., 
της αντίστοιχης γλώσσας, η οποία εξετάζει και εισηγείται 
στο συμβούλιο του τμήματος, για την απαλλαγή του ή μη 
από την παρακολούθηση των μαθημάτων της ξένης 
γλώσσας, για ένα ή περισσότερα εξάμηνα σπουδών. Προ¬ 
κειμένου για την απαλλαγή από την παρακολούθηση εξα¬ 
μήνων στα οποία διδάσκεται κατά κύριο λόγο η ορολογία 
της ειδικότητας, η διμελής εξεταστική επιτροπή ορίζεται 
με κοινή απόφαση των προϊσταμένων του τμήματος και 
του γενικού τμήματος και αποτελείται από ένα μέλος του 
Ε.Π. και ένατου Ε.Ε.Π., αντίστοιχης γλώσσας. Τα εξαμη¬ 
νιαία μαθήματα ξένης γλώσσας από τα οποία απαλλάσ¬ 
σεται ένας σπουδαστής δε βαθμολογείται. 

Άρθρο 6 

Μορφές διδασκαλίας, συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: θε¬ 
ωρητική ή από έδρας διδασκαλία, σεμινάρια, φροντιστη¬ 
ριακές, πρακτικές και εργαστηριακές ασκήσεις, ανάθεση 
εκπόνησης εργασιών ατομικά ή ομαδικά και εκπαιδευτι¬ 
κές επισκέψεις και εκδρομές. 

2. α) Η θεωρητική ή από έδρας διδασκαλία μαθήματος, 
παρουσιάζει εποττηκά μια ευρεία περιοχή ενός γνωστι¬ 
κού αντικειμένου και τον σχετικό μ’αυτή επιστημονικό 
προβληματισμό. Τμήμα της διδασκαλίας αυτής μπορεί να 
περιλαμβάνει και ειδικές ασκήσεις για την εμπέδωση των 


θεωρητικών γνώσεων με τη μορφή φροντιστηριακών 
ασκήσεων ύστερα από απόφαση της ομάδας μαθημάτων. 
Επίσης μέρος της ύλης μπορεί να ανατίθεται για παρου¬ 
σίαση σε σπουδαστές ατομικά ή ομαδικά. Η συνθετική 
εφαρμογή γνώσεων, μεθόδων και διαδικασιών γίνεται σε 
ειδικά επιλεγμένα θέματα που αναθέτει ο καθηγητής 
στους σπουδαστές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και τη βοή¬ 
θεια σχετικής βιβλιογραφίας. 

γ) Οι εργαστηριακές και πρακτικές ασκήσεις πραγματο¬ 
ποιούνται περιοδικά σε κατάλληλους χώρους του Τ.Ε.Ι, ή 
χώρους εργασίας στους οποίους οι σπουδαστές κάτω 
από την επίβλεψη και με την καθοδήγηση του εκπαιδευτι¬ 
κού προσωπικού εκπαιδεύονται κατά μικρές ομάδες στην 
εφαρμογή θεωρητικών, επαγγελματικών ή τεχνολογικών 
μεθόδων, το χειρισμό τεχνικών συστημάτων, τον εθισμό 
στην ομαδική εργασία, την σύνταξη περιγραφικών εκθέ¬ 
σεων κ.λ.π., ώστε να αποκτούντις κατάλληλες δεξιότητες. 

3. α) Ο ελάχιστος αριθμός ακροατών σπουδαστών ενός 
τμήματος για την παρακολούθηση της διδασκαλίας θεω¬ 
ρητικών μαθημάτων δεν επιτρέπεται να είναι μικρότερος 
των εκατό (100), εκτός των περιπτώσεων που οι εγγε¬ 
γραμμένοι σ’αυτό είναι λιγότεροι. Σε περίπτωση κατά¬ 
τμησης τμήματος οι διδάσκοντες συντονίζουν μεταξύ 
τους τη διδακτέα ύλη και στις τελικές εξετάσεις του μα¬ 
θήματος θέτουν κοινά θέματα. 

β) Για τη διεξαγωγή των εργαστηριακών ασκήσεων ο 
ελάχιστος αριθμός των σπουδαστών ανά τμήμα δε θα εί¬ 
ναι μικρότερος των είκοσι (20) ατόμων, του δε Ε. Π. σ’αυ¬ 
τό ανώτερος των δύο (2) εκ των οποίων, ο ένας Καθηγη¬ 
τής κατά προτεραιότητα ή Επίκουρος Καθηγητής. Η πα¬ 
ρουσία δύο μελών Ε. Π. για τη διεξαγωγή εργαστηριακών 
ασκήσεων είναι δυνατή, ύστερα από απόφαση της Συνέ- 
λευσηςτου τμήματος και έγκριση του Συμβουλίου του ΤΕΙ 
σε ειδικές περιπτώσεις όπως π.χ. ειδικά εργαστήρια αυ¬ 
ξημένου κινδύνου, ειδικές συνθήκες. 

Άρθρο 7 

Διάρκεια διδασκαλίας και ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων ορίζεται σε σα¬ 
ράντα πέντε (45) τουλάχιστον λεπτά της ώρας μετά τη λήξη 
οποίας ακολουθεί διάλειμμα, μέχρι δέκα πέντε (15) λεπτών. 

2. Η διάρκεια των ωριαίωνπρακτικών και εργαστηριακών 
ασκήσεων είναιπενήντα πέντε (55") λεπτά εκτός ειδικών πε¬ 
ριπτώσεων και εφόσον αυτό επιβάλλεται από διατάξεις 
διασφάλισης δημόσιας υγείας. Οι φροντιστηριακές, εργα¬ 
στηριακές και πρακτικές ασκήσεις γίνονται χωρίς διάλειμ¬ 
μα μετά από απόφαση της ομάδας μαθημάτων. 

3. Η διάρκεια διεξαγωγής των σεμιναρίων ρυθμίζεται από 
το διδάσκοντα σε συνεννόηση με τους διδασκόμενους. 

Άρθρο 8 

Εκπαιδευτικές εκδρομές 

1. α) Για την αποτελεσματικότερη εμπέδωση των θεω¬ 
ρητικών γνώσεων των σπουδαστών οργανώνονται, με 
πρωτοβουλία και ευθύνη του τμήματος, εκπαιδευτικές 
επισκέψεις και εκδρομές μικρής χρονικής διάρκειας, όχι 
περισσότερες από τρεις (3) συνεχόμενες εργάσιμες ημέ¬ 
ρες το εξάμηνο, σε χώρους εργασίας και βιομηχανικών 
εγκαταστάσεων. Η έγκριση παρέχεται σύμφωνα με τον 
εσωτερικό κανονισμό του Τ.Ε.Ι. 

β) Πολυήμερες, άνω των τριών (3) ημερών, εκπαιδευτι¬ 
κές εκδρομές, στο εσωτερικό ή το εξωτερικό, πραγματο¬ 
ποιούνται μόνο κατά τις διακοπές των Χριστουγέννων, 
του Πάσχα και του καλοκαιριού. Η έγκριση παρέχεται από 
τον Υπουργό Παιδείας και θρησκευμάτων ύστερα από ει¬ 
σήγηση του οικείου τμήματος στην οποία περιλαμβάνεται 
το πρόγραμμα εκπαιδευτικών επισκέψεων και εκτίμηση 
της απαπούμενης δαπάνης μεταφοράς των σπουδαστών 
και πρόταση του συμβουλίου του οικείου Τ.Ε.Ι. 

Άρθρο 9 

Προπαρασκευαστικά φροντιστήρια 

1. Με εισήγηση της γενικής συνέλευσης του τμήματος 
και απόφαση του συμβουλίου της σχολής είναι δυνατή η 
διοργάνωση προπαρασκευαστικών φροντιστηρίων για 
σπουδαστές που δεν μπορούν να ανταποκριθούν στις 
απαιτήσεις των μαθημάτων του α’ και β' εξαμήνου σπου¬ 
δών του τμήματος ή της ξένης γλώσσας. Η διοργάνωση 
τωνπροπαρασκευαστικών φροντιστηρίων μπορεί να γίνει 
ή σε επίπεδο σχολής ή σε επίπεδο Τ.Ε.Ι. Στην τελευταία 
περίπτωση απαιτείται απόφαση του συμβουλίου του 
Τ.Ε.Ι, μετά από εισηγήσεις των ενδιαφερομένων σχολών. 

Τα προπαρασκευαστικά φροντιστήρια διαρκούν ένα δι¬ 
δακτικό εξάμηνο με τρεις (3) το πολύ εβδομαδιαίες διδα¬ 
κτικές ώρες ανά μάθημα. Είναι όμως δυνατή η σύμπτυξη 
τους σε μικρότερο χρονικό διάστημα με ανάλογη αύξηση 
των εβδομαδιαίων διδακτικών ωρών. Τα προπαρασκευα¬ 
στικά φροντιστήρια γίνονται κατά κανόνα πέρα από το κα¬ 
νονικό ωράριο σπουδών και δεν κατάλήγουν σε τελική 
αξιολόγηση της επίδοσης των σπουδών. 

3. Η διδασκαλία στα προπαρασκευαστικά φροντιστήρια 
ανατίθεται σε μέλη του Ε. Π. ή Ε.Ε.Π., σύμφωνα με τις δια¬ 
τάξεις που αναφέρονται στη διδασκαλία των κανονικών 
μαθημάτων. 

ΚΕΦΑΛΑΙΟ ΤΡΙΤΟ 

Φοίτηση, έλεγχος επίδοσης, επιτυχής παρακολούθηση 

Άρθρο 10 
Φοίτηση 

1. Οι σπουδαστές υποχρεούνται να παρακολουθούν 
όλα τα μαθήματα του προγράμματος σπουδών τους, 
σύμφωνα με τη δήλωση τους και τις ρυθμίσεις της παρα¬ 
γράφου 8 του άρθρου 4 του διατάγματος αυτού. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται απάτην ομάδα μαθημάτων 
κάι ανακοινώνονται από τον διδάσκοντα στην αρχή κάθε 
εξαμήνου, με βάση το ωρολόγιο πρόγραμμα του τμήμα¬ 
τος, αφού ληφθούν υπόψη οι ημέρες που επίσημα δε θα 
πραγματοποιηθούν μαθήματα κατά τη διάρκεια του εξα¬ 
μήνου, σύμφωνα με τις διατάξεις του άρθρου 3 παράγρ. 
2 και 3 του παρόντος διατάγματος. 

3. Σε κάθε περίπτωση, εάν ο αριθμός των ωρών διδα¬ 
σκαλίας που πραγματοποιήθηκαν σε ένα μάθημα είναι για 
οποιονδήπστε λόγο μικρότερος από τα δύο τρίτα (2/3) 
του προβλεπόμενου στο πρόγραμμα σπουδών για όλο το 
διδακτικό εξάμηνο, το μάθημα αυτό θεωρείται ότι δε δι¬ 
δάχτηκε. Η διαπίστωση γίνεται κατά τη λήξη του εξαμή¬ 
νου με πράξη της ομάδας μαθημάτων και ευθύνη του 
υπεύθυνου αυτής. 

Άρθρο 11 

Βαθμολογική κλίμακα 

1. Η βαθμολογία σε όλα τα μαθήματα εκφράζεται με την 


αριθμητική κλίμακα μηδέν έως δέκα (0 -10), με βάση επι¬ 
τυχίας το βαθμό πέντε (5). 

2.0 χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής: 

-από 0-4,9: «κακώς» 

-από 5 - 6,9: «καλώς» 

-από 7 - 8,4: «λίαν καλώς» 

-από 8,5 -10 : «άριστα» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδος. 

Άρθρο 12 

Βαθμοί εργαστηρίου και εξετάσεων 
1. α) Για την επιτυχή παρακολούθηση εργαστηριακού 
μαθήματος ή του εργαστηριακού μέρους μικτού μαθήμα¬ 
τος, απαιτείται ο σπουδαστής να έχει διεξαγάγει με επι¬ 
τυχία τα 80% των ασκήσεων που πραγματοποιήθηκαν κα¬ 
τά τη διάρκεια του εξαμήνου. Την τελευταία εβδομάδα 
του εξαμήνου μπορούν να διεξάγονται συμπληρωματικές 
εργαστηριακές ή πρακτικές ασκήσεις για όσους σπουδα¬ 
στές έχουν αποτύχει ή απουσιάσει σε ποσοστό μέχρι 15% 
των πραγματοποιηθεισών ασκήσεων και μέχρι τη συ¬ 
μπλήρωση του 80%. Τη σχετική απόφαση παίρνει η ομά¬ 
δα μαθημάτων. 

β) Ο βαθμός, του εργαστηρίου ή του εργαστηριακού ή 
πρακτικού μέρους μικτού μαθήματος είναι ανάλογα με τη 
φύση του εργαστηρίου και μετά από απόφαση της ομά¬ 
δας μαθημάτων, ι) ο μέσος όρος όλων των επιμέρους 
βαθμών των ασκήσεων που ο σπουδαστής έχει διεξαγά- 
γει με επιτυχία στα ποσοστά του προηγούμενου εδαφίου, 
ή ιι) οι βαθμοί σε εξετάσεις που διεξάγονται τμηματικά ή 
τελικά σε όλη την ύλη του εργαστηρίου. 

γ) Σε περίπτωση αποτυχίας στις ενδεχόμενες τελικές 
εξετάσεις υπάρχει δυνατότητα απ’ευθείας τελικής εξέτα¬ 
σης σε επόμενα εξάμηνα. 

δ) Στο τέλος του εξαμήνου ο διδάσκων καταθέτει στο τμή¬ 
μα τη βαθμολογία του εργαστηρίου ή των πρακτικών ασκή- 
σεωνπου καταχωρεπαι στο πρωτόκολλο και αρχειοθετείται. 

2.0 τελικός βαθμός θεωρητικού μαθήματος ή του θεω¬ 
ρητικού μέρους μικτού μαθήματος, είναι ο βαθμός της τε¬ 
λικής εξέτασης στο μάθημα. Ύστερα από εισήγηση του 
διδάσκοντος και με απόφαση της Συνέλευσης του τμήμα¬ 
τος είναι δυνατόν να υπάρξουν ενδιάμεσες αξιολογήσεις 
(εργασίες, θέματα, γραπτές δοκιμασίες κ,λ,π.), των οποί¬ 
ων ο συντελεστής βαρύτητας δεν μπορεί συνολικά να 
υπερβαίνει το 40% του τελικού βαθμού. Τα αποτελέσμα¬ 
τα των ενδιαμέσων αξιολογήσεων ανακοινώνονται από 
τον διδάσκοντα τουλάχιστον πέντε (5) μέρες πριν από την 
έναρξη των εξετάσεων. 

3. Σπουδαστής θεωρείται επιτυχών στα μαθήματα που 
συγκέντρωσε αθροιστικά πέντε (5) τουλάχιστον μονάδες. 

4. α) Ο τελικός βαθμός προκύπτει από το συνυπολογι- 
σμό των βαθμών του θεωρητικού και εργαστηριακού / 
πρακτικού μέρους του μεικτού μαθήματος, με συντελε¬ 
στές που κυμαίνονται μεταξύ 0,40 και 0,60 και έχουν 
άθροισμα ένα (1). 

Η κατανομή αυτή καθορίζεται από την ομάδα μαθημά¬ 
των με βάση τις ώρες και τις συνθήκες διδασκαλίας ως και 
τη φύση κάθε μέρους του μαθήματος. 

β) Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη¬ 
ριακό πρακτικό μέρος του μαθήματος αυτού έχει την έν¬ 
δειξη τουλάχιστον «καλώς». 

γ) Ο τελικός βαθμός αμιγώς εργαστηριακού /πρακτικού 
ή αμιγώς Θεωρητικού μαθήματος είναι ο βαθμός που κα¬ 
θορίζεται στιςπαρ. 1,2 και3του άρθρου αυτού αντίστοιχα. 

δ) Σε περίπτωση επιτυχούς παρακολούθησης ενός μό¬ 
νο μέρους μεικτού μαθήματος, ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

ΚΕΦΑΛΑΙΟ ΤΕΤΑΡΤΟ 
Κανονισμός εξετάσεων περιόδου 
και πτυχιακής εργασίας Λήψη πτυχίου 
Άρθρο 13 

Εξεταστικές περίοδοι εξαμήνου, πρόγραμμα εξετάσεων 

1. Μετά τη λήξη των μαθημάτων κάθε διδακτικού εξα¬ 
μήνου ακολουθούν δύο (2) εξεταστικές περίοδοι, δύο (2) 
τουλάχιστον εβδομάδων η κάθε μία κατά τη διάρκεια των 
οποίων οι σπουδαστές εξετάζονται γραπτά ή προφορικά 
κατά την κρίση της ομάδας μαθημάτων, σε όλη τη διδα¬ 
κτέα ύλη κάθε μαθήματος που δηλώθηκε από το σπουδα¬ 
στή και προβλέπεται από τα αναλυτικά προγράμματα. 

2. Με την επιφύλαξη του εδαφ. 2 (περίπτωση ι και ιι) και 
βτηςπαραγρ. 2 του άρθρου 12, οι εξετάσεις περιόδου σε 
θεωρητικά μαθήματα, ή στο θεωρητικό μέρος μεικτών μα¬ 
θημάτων είναι για όλους τους σπουδαστές που τα έχουν 
δηλώσει υποχρεωτικές και διεξάγονται με βάση το πρό¬ 
γραμμα που συντάσσεται από το συμβούλιο του τμήμα¬ 
τος και ανακοινώνεται με ευθύνη του προϊσταμένου του 
τμήματος ταυτόχρονα με την ανακοίνωση του προγράμ¬ 
ματος των μαθημάτων. 

Το πρόγραμμα εξετάσεων περιλαμβάνει: 

-το εξεταζόμενο μάθημα με τον κωδικό του αριθμό 
-τον εισηγητή των θεμάτων 
-ημερομηνία, ώρα καί αίθουσα εξετάσεων 
-ένδειξη αν το μάθημα εξετάζεται «γραπτά» ή «προφο¬ 
ρικά». 

Άρθρο 14 

Οργάνωση των εξετάσεων περιόδου 

1. Την γενική ευθύνη της εύρυθμης διεξαγωγής των εξε¬ 
τάσεων του τμήματος, έχει ο προϊστάμενος του τμήματος 
ο οποίος μεριμνά έγκαιρα για τον ορισμό εποπτών, την κα- 
ταλληλότητατων χώρων, τη διαθεσιμότητα των υλικών και 
μέσων και γενικότερα για το αδιάβλητο των εξετάσεων. 

2. Ως επιτηρητές των εξετάσεων ορίζονται από το συμ¬ 
βούλιο του τμήματος τακτικά και έκτακτα μέλη του Ε.Π. 
και Ε.Ε.Π. στα πλαίσια των ωρών απασχόλησης τους κα¬ 
τά βαθμίδα και με συνεκτίμηση του χρόνου που απαιτείται 
για την ετοιμασία των εισηγήσεων και για τις διορθώσεις 
των γραπτών δοκιμίων. Σε περίπτωση έλλειψης του προ- 
αναφερόμενου προσωπικού, ως επιτηρητές ορίζονται και 
άλλες κατηγορίες προσωπικού με πράξη του Προϊσταμέ¬ 
νου του τμήματος. 

3. Τα θέματα των εξετάσεων εισηγείται αυτός ή αυτοί 
που δίδαξαν το μάθημα, σύμφωνα με τις διακρίσεις του 
άρθρου 6 παραγρ. 301 του παρόντος διατάγματος, κατά 
το εξάμηνο που έληξε και σε περίπτωση απουσίας του ή 
κωλύματος, τα θέματα θέτει και εισηγείται άλλος εκπαι¬ 
δευτικός από την ίδια ομάδα μαθημάτων, που ορίζεται με 
πράξη του προϊσταμένου του τμήματος μετά από εισήγη¬ 
ση της ομάδας μαθημάτων. 

4. Η διάρκεια επεξεργασίας των θεμάτων κατά τη γρα¬ 
πτή εξέταση κάθε μαθήματος σε καμία περίπτωση δεν 
μπορεί να υπερβεί τις τρεις (3) ώρες. Οι εξετάσεις κάθε 
μαθήματος διεξάγονται με την ευθύνη του διδάσκοντα το 
μάθημα. 


Άρθρο 15 

Διαδικασία διεξαγωγής εξετάσεων «τράπεζα θεμάτων» 

1. Για την ανάπτυξη των θεμάτων, χορηγούνται στους 
εξεταζόμενους σπουδαστές ειδικά σφραγισμένα και υπο¬ 
γραμμένα ιδιόχειρα από τον εξεταστή του μαθήματος 
φύλλα χάρτου (κόλλες αναφοράς) ή τυπωμένα ερωτημα¬ 
τολόγια με ευθύνη των επιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται ν’αντιγράφει από 
βιβλία ή σημειώσεις ή από γραπτό σπουδαστή ή συνεννο¬ 
είται με άλλον ή άλλους σπουδαστές ή παρεμποδίζει την 
ομαλή διεξαγωγή των εξετάσεων μηδενίζεται, αφού ση¬ 
μειωθεί και μονογραφηθεί το γραπτό του από τον επιτη¬ 
ρητή που έκανε τη διαπίστωση αυτή, και δεν έχει δικαίω¬ 
μα εξέτασης στο συγκεκριμένο μάθημα την επόμενη εξε¬ 
ταστική περίοδο. 

4. Μέσα σε πέντε (5) ημέρες από τη διεξαγωγή του μα¬ 
θήματος, ο εκπαιδευτικός καταθέτει στο τμήμα τη βαθ¬ 
μολογία των εξετάσεων περιόδου καθώς και τον τελικό 
βαθμό του μαθήματος. Μετά από σχετικό έλεγχο, το τμή¬ 
μα προβαίνει στην ανακοίνωση των αποτελεσμάτων και 
στην αρχειοθέτηση των βαθμολογιών. 

5. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο, μετά την παρέλευση του οποίου 
διατίθενται για πολτοποίηση με απόφαση του συμβουλί¬ 
ου της Σχολής. 

Μετά από εισήγηση του Συλλόγου των σπουδαστών και 
απόφαση της Ο.Μ. σε εξαιρετικές περιπτώσεις μπορεί να 
γίνει επανεξέταση του γραπτού από επιτροπή συναφούς 
ειδικότητας στην οποία συμμετέχει και ο εξεταστής, η 
οποία θα συσταθεί με απόφαση της Ο.Μ. 

6. α) ο εξεταστής κάθε μαθήματος υποχρεούται να πα- 
ραδίδει στον υπεύθυνο της Ο.Μ. της σχολής του ένα (1) 
αντίγραφο των θεμάτων που προορίζονται για την εξέτα¬ 
ση των σπουδαστών. Τα θέματα εξετάσεων αξιολογού¬ 
νται από την Ο. Μ. 

β) Στο τέλος κάθε εξεταστικής περιόδου, γίνεται αξιο¬ 
λόγηση των θεμάτων που κατατέθηκαν στη σχολή από 
την οικεία ομάδα μαθημάτων και αποφασίζεται η κωδικο¬ 
ποίηση ή μη συγκεκριμένου θέματος. 

γ) Γιατην κωδικοποίηση, αρχειοθέτηση, διατήρηση και 
διακίνηση των θεμάτων του προηγούμενου εδαφίου δη- 
μιουργείται σε κάθε σχολή Τ.Ε.Ι, «τράπεζα θεμάτων» κα¬ 
τά τμήμα και ομάδες μαθημάτων, σκοπός της οποία είναι 
η διευκόλυνση των εξεταστικών διαδικασιών. Ο χαρακτή¬ 
ρας των θεμάτων είναι εμπιστευτικός. 

δ) Η «τράπεζα θεμάτων» λειτουργεί και ως δανειστική 
μεταξύ των μελών του Ε.Π. και Ε. Ε. Π. της σχολής. 

Άρθρο 16 

Εκπόνηση πτυχιακής εργασίας 

1. Κάθε σπουδαστής είναι υποχρεωμένος να εκπονήσει 
μια πτυχιακή εργασία με θέμα που πρέπει να έχει σχέση 
με τα πραγματικά προβλήματα της παραγωγής και των 
υπηρεσιών. 

Τα τακηκά και έκτακτα μέλη του Ε. Π. προτείνουν θέματα 
πτυχιακής εργασίαςτα οποία εγκρίνονται απότην ομάδα μα¬ 
θημάτων και ανακοινώνονται έγκαιρα στους σπουδαστές. 

Για την εκπόνηση της πτυχιακής εργασίας χρησιμοποι¬ 
ούνται, εφόσον είναι απαραίτητο, οι χώροι και ο εξοπλι¬ 
σμός καθώς επίσης τυχόν αναγκαία οικονομικά μέσα του 
Τ Ε.Ι. Πτυχιακή εργασία μπορεί να πραγματοποιηθεί επί- 

σης εκτός Τ.Ε.Ι, σε οργανισμούς, ιδρύματα, υπηρεσίες, 
ιδιωτικές επιχειρήσεις κ.λ.π., ύστερα από απόφαση του 
συμβουλίου του τμήματος. Τις προϋποθέσεις ανάθεσης 
πτυχιακών εργασιών και κάθε σχετικό θέμα καθορίζει με 
απόφαση της ή ομάδα μαθημάτων. Τα θέματα των πτυ¬ 
χιακών εργασιών πρέπει να είναι σχετικά με την κατεύ¬ 
θυνση του τμήματος. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τρεις (3) σπουδαστές με ταυτόχρονη 
κατανομή της εργασίας σε κάθε σπουδαστή. 

3. Κάθε τακτικό ή έκτακτο μέλος του Ε.Π. του τμήματος 
στα πλαίσια απασχόλησης τους αναλαμβάνει υποχρεωτι¬ 
κά την επίβλεψη αριθμού πτυχιακών εργασιών, ανάλογα 
με τις ώρες διδακτικού έργου που του έχει ανατεθεί. Ο 
αριθμός πτυχιακών εργασιών που μπορούν να επιβλέπουν 
τα μέλη του Ε. Π. καθορίζεται από το συμβούλιο του Τ.Ε.Ι., 
ύστερα από εισηγήσεις των συμβουλίων των τμημάτων. 

4. Από την ομάδα μαθημάτων ορίζεται για κάθε θέμα 
πτυχιακής εργασίας ένα τακτικό ή έκτακτο μέλος του Ε. 
Π. που επιβλέπει την πρόοδο στην επεξεργασία του θέ¬ 
ματος, καθοδηγεί τους σπουδαστές στην αναζήτηση της 
καλύτερης λύσης, φρονπζει για την παροχή των αναγκαί¬ 
ων διευκολύνσεων σε χώρους και σε εξοπλισμό και επο¬ 
πτεύει τα μέλη του Ε.Τ. Π. όπου η συμβολή τους κρίνεται 
αναγκαία. Επίσης εισηγείται στον προϊστάμενο του τμή¬ 
ματος τη διάθεση των απαραίτητων χρηματικών ποσών 
για αναλώσιμα υλικά κ.λ.π. Για πτυχιακές εργασίες που 
πραγματοποιούνται σε χώρους εκτός Τ.Ε.Ι., ο επιβλέπων 
εκπαιδευτικός περιορίζεται στο επιστημονικό Τεχνικό μέ¬ 
ρος της εργασίας. 

Επίβλεψη πτυχιακής εργασίας μπορεί να ανατεθεί σε 
τακτικά ή έκτακτα μέλη Ε. Π. άλλου τμήματος ή γενικού 
τμήματος μετά από κοινή απόφαση των συμβουλίων των 
δύο τμημάτων. 

5. Η επεξεργασία της πτυχιακής εργασίας μπορεί να 
επεκταθεί και πέρα από τη λήξη του τελευταίου εξαμήνου 
σπουδών, ανάλογα με την έκταση και τις απαιτήσεις του 
θέματος. Η διάρκεια της εκπόνησης της πτυχιακής εργα¬ 
σίας δεν μπορεί να υπερβαίνει τα τρία (3) εξάμηνα. Στην 
περίπτωση υπέρβασης του ορίου των τριών (3) εξαμήνων 
ανατίθεται στο σπουδαστή νέο θέμα πτυχιακής εργασίας. 

6. Μετά την ολοκλήρωση της πτυχιακής εργασίας και 
ύστερα από έγκριση του επιβλέποντα εκπαιδευτικού, υπο¬ 
βάλλεται μέσω του πρωτοκόλλου στο τμήμα. Το συμβού¬ 
λιο του τμήματος ορίζει ημερομηνία μέσα στο χρόνο μα¬ 
θημάτων, κατά την οποία γίνεται παρουσίαση της πτυχια¬ 
κής εργασίας, ή αριθμού πτυχιακών εργασιών ενώπιον 
τριμελούς επιτροπής από μέλη του Ε. Π. του τμήματος συ¬ 
ναφούς ειδικότητας, έκτων οποίων ο ένας είναι εισηγητής. 

Την παρουσίαση αυτή μπορούν να παρακολουθήσουν 
όλα τα μέλη του Ε. Π. και οι σπουδαστές της σχολής. 

7. Σε περίπτωση έλλειψης μελώντου Ε. Π. συναφούς ει¬ 
δικότητας στο ίδιο τμήμα, η επιτροπή συμπληρώνεται 
από μέλη άλλου τμήματος η γενικού τμήματος που έχουν 
συνάχια με το αντικείμενο. Τα μέλη της επιτροπής πα¬ 
ρακολουθούν την παρουσίαση της εργασίας και υποβάλ¬ 
λουν διευκρινιστικές και εξεταστικές ερωτήσεις, ώστε να 
διαμορφώσουν άποψη για την ορθότητα και την πληρό¬ 
τητα της λύσης που δόθηκε στο πρόβλημα και για το βαθ¬ 
μό συμμετοχής καθενός από τους συμμετέχοντες στην 
επεξεργασία του θέματος σπουδαστές. Τα μέλη της επι¬ 
τροπής εξέτασης της πτυχιακής εργασίας αποφασίζουν, 
κατά πλειοψηφία, ύστερα από πρόταση του επιβλέποντα 


εκπαιδευτικού, για το βαθμό που θα δοθεί στην πτυχιακή 
εργασία ή σε καθένα από τους συμμετέχοντες στην ομά¬ 
δα επεξεργασίας ξεχωριστά. 

8. Σε περίπτωση που μια πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία, 
οπότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

Αρθρο 17 

Βαθμός πτυχίου. Ανακήρυξη πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο: 

Β = δ1β1+δ2β2+...δνβν 
δΐ + δ2+... δν 

όπου β 1, β2,.βν είναι οι βαθμοί όλων των μαθημάτων 

που παρακολούθησε ο σπουδαστής και δΐ, δ2.δν, οι 

αντίστοιχες διδακτικές μονάδες, σύμφωνα με την παρά¬ 
γραφο 2 του άρθρου 4 του διατάγματος αυτού. 

Στα μαθήματα περιλαμβάνεται και η πτυχιακή εργασία 
με τον αριθμό διδακτικών μονάδων που ορίζεται στην ίδια 
παράγραφο του άρθρου 4 του παρόντος. 

2. Ο/Η τελειόφοιτος των Τ.Ε.Ι, ανακηρύσσεται πτυχιού- 
χος, αφότου συμπληρώθηκαν όλες οι απαπούμενες, σύμ¬ 
φωνα με την παράγρ. 5 του άρθρου 27 του Ν. 1404/83, 
προϋποθέσεις και ειδικότερα από τη χρονολογία που κα¬ 
τατέθηκε μέσω πρωτοκόλλου της σχολής και η τελευταία 
προϋπόθεση. 

ΚΕΦΑΛΑΙΟ ΠΕΜΠΤΟ 

Τίτλοι σπουδών, βιβλιάρια, ταυτότητα τηρούμενα βιβλία 

Άρθρο 18 
Τίτλοι σπουδών 

1. Στους σπουδαστές των Τ.Ε.Ι, χορηγούνται οι ακό¬ 
λουθοι τίτλοι σπουδών: 

α) βεβαίωση σπουδαστικής κατάστασης β) πιστοποιητι¬ 
κό αποφοίτησης γ) πτυχίο. 

2. Η βεβαίωση σπουδασπκής κατάστασης αποτελεί 
αντίγραφο του βιβλιαρίου σπουδών του σπουδαστή. 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

4.0 τύπος του πτυχίου καθορίζεται σύμφωνα μετηνπα- 
ράγρ. 8 του άρθρου 27 του ν. 1404/83. 

Άρθρο 19 

Βιβλιάριο σπουδών, σπουδαστική ταυτότητα εισιτήριο 
Στους σπουδαστέςτωνΤ.Ε.Ι, χορηγούνται: α) βιβλιάριο 
σπουδών και β) σπουδαστική ταυτότητα, ο τύπος και το 
περιεχόμενο των οποίων καθορίζεται με απόφαση του 
Υπουργού Εθνικής Παιδείας και θρησκευμάτων. Στους 
σπουδαστέςτωνΤ.Ε.Ι. χορηγείται επίσης και ειδικό σπου¬ 
δαστικό εισιτήριο σύμφωνα με τις κείμενες διατάξεις. 
Άρθρο 20 

Τηρούμενα βιβλία στο τμήμα και τη σχολή 

1. Για παρακολούθηση της σπουδαστικής κατάστασης 
του τμήματος τηρούνται τα ακόλουθα βιβλία και πρακπκά: 

α) Μητρώο σπουδαστών 
β) Μητρώο πτυχιούχων 
γ) Βιβλίο παρουσιών 

δ) Βιβλίο πρακτικών συμβουλίου του τμήματος 
ε) Βιβλίο πρακτικών γενικής συνέλευσης του τμήματος 

2. α) Ο τύπος και το περιεχόμενο του Μητρώου σπου¬ 
δαστών καθορίζεται στον εσωτερικό κανονισμό των Τ.Ε.Ι. 

β) Το βιβλίο παρουσιών όπως και των πρακτικών του 
συμβουλίου και της γενικής συνέλευσης του τμήματος, 
αποτελείται από τα επιμέρους δακτυλογραφημένα έντυ¬ 
πα ή πρακπκά, τα οποία στο τέλος κάθε χρόνου βιβλιοδε- 
τούνται και αρχειοθετούνται χρονολογικά. 

3. Σε επίπεδο σχολής τηρείται μόνο βιβλίο πρακτικών 
του συμβουλίου σύμφωνα με την περίπτωση β της προη¬ 
γούμενης παραγράφου, καθώς επίσης και καρτελο-αρ- 
χείο (σύστημα ΚΑΗΟΕΧ) του σπουδαστικού δυναμικού 
όλης της σχολής. 

4. Ανάλογα με τις Τεχνικές του δυνατότητες κάθεΤ.Ε.Ι., 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί 
επίσημα επικυρωμένα αντίγραφα αυτής στον ενδιαφερό¬ 
μενο σπουδαστή. 

Άρθρο 21 

Φιλοξενούμενοι Σπουδαστές 

Οι σπουδαστές οι διακινούμενοι μεταξύ των τριτοβάθ¬ 
μιων ιδρυμάτων της αλλοδαπής και του Τ.Ε.Ι, στα πλαίσια 
προγραμμάτων συνεργασίας, εγγράφονται ως φιλοξε¬ 
νούμενοι σπουδαστές. Οι φιλοξενούμενοι σπουδαστές 
έχουν τα δικαιώματα και τις υποχρεώσεις που έχουν οι 
σπουδαστές του Ιδρύματος, για όσο χρόνο διαρκεί η φοί¬ 
τηση τους, σύμφωνα με το εγκεκριμένο πρόγραμμα συ¬ 
νεργασίας. Στους σπουδαστές που ολοκληρώνουν την 
παρακολούθηση μαθημάτων (εργαστηριακών ή θεωρητι¬ 
κών) και έλαβαν μέρος εππυχώς σε εξετάσεις χορηγείται 
πιστοποιητικό σπουδών με τον τίτλο του μαθήματος, τον 
βαθμό και της Ακαδημαϊκές Πιστωτικές Μονάδες. 

Άρθρο 22 

Εκπόνηση Προγράμματος σε Ιδρύματα της Αλλοδαπής 
Προκειμένου περί σπουδαστών ενός Τμήματος του 
Τ.Ε.Ι, που εκπονούν ένα μέρος του προγράμματος σπου¬ 
δών σε ιδρύματα της αλλοδαπής στα πλαίσια εκπαιδευτι¬ 
κών προγραμμάτων συνεργασίας, ακολουθούνται οι δια¬ 
δικασίες σύμφωνα με τις διμερείς συμφωνίες μεταξύ του 
Τ.Ε.Ι, και του Τμήματος Υποδοχής των Ιδρυμάτων που 
υπάρχει συνεργασία. 

Άρθρο 23 
Γενική Διάταξη 

θέματα και λεπτομέρειες που δεν καθορίζονται από τον 
παρόντα Κανονισμό, καθορίζονται από το Συμβούλιο του 
Τ.Ε.Ι, με σχετικές εγκυκλίου. 

Η απόφαση αιπή να δημοσιευτεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-♦- (4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Σταύρου Βασιλική του Γεωργίου και 
της Παρασκευής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Με την 4973/23.12.99 απόφαση του Νομάρχη Ανατ. Ατ¬ 


τικής έχει χορηγηθεί στην Σταύρου Βασιλική του Γεωργί¬ 
ου και της Παρασκευής άδεια ασκήσεως επαγγέλματος 
Κοινωνικού Λειτουργού. 

Ο Νομάρχης 

ΔΗΜΗΤΡΙΟΣ ΑΝΑΣΓ. ΦΡΑΓΚΟΣ 
-♦— 

Αριθ. 12801 (5) 

Συμπλήρωση Πειθαρχικών Συμβουλίων του Δικηγορικού 
Συλλόγου Αθηνών. 

ΤΟ Δ.Σ. ΔΙΚΗΓΟΡΙΚΟΥ ΣΥΛΛΟΓΟΥ ΑΘΗΝΩΝ 
(Συνεδρίαση 13.12.1999) 

Το Διοικητικό Συμβούλιο του Δικηγορικού Συλλόγου 
Αθηνών, αποφάσισε τη συμπλήρωση των Πειθαρχικών 
Συμβουλίων του με τους παρακάτω Δικηγόρους Αθηνών 
που έχουν τα υπό του νόμου απαιτούμενα προσόντα: 

1. ΒΑΤΣΟΛΑΚΗ Ιωάννα του Κων/νου 

2. ΚΟΥΡΗ Αλεξάνδρα του Ευαγγέλου 

3. ΚΟΥΡΝΙΑΝΟΣ Στυλιανός του Εμμανουήλ 

4. ΚΩΣΤΑΚΗΣΔημήτριοςτου Ιωάννου 

5. ΠΑΠΑΣΩΤΗΡΟΠΟΥΛΟΣ Μάριος του Γεωργίου 

6. ΤΣΙΤΣΙΠΗ Βιόλα του Λουκά 

7. ΓΚΟΤΖΗ Γεωργία του Ευαγγέλου 

8. ΓΙΕΤΚΙΛ Ιωσήφ του Οσμάν 

9. ΠΑΡΙΑΝΟΣ Γεώργιος του Ελισαίου 

10. ΚΙΡΚΙΛΗΣ Κων/νοςτου Γεωργίου 

ΐ'ΐ. ΣΠΕΝΤΖΟΥΡΗΣ Νικόλαος του Γεωργίου 

12. ΤΟΛΙΟΣ Χρήστος του Γεωργίου 

13. ΜΠΑΛΤΣΑΒΙΑΣ Μαρίνος του Χαραλάμπους 

14. ΝΙΚΑΣ Γεώργιος του Θεοδώρου 

15. ΦΙΛΙΠΠΟΥ Αναστάσιος του Ανδρέα 

16. ΔΡΟΣΟΠΟΥΛΟΥ Σοφία του Αθανασίου 

17. ΛΙΟΥΛΙΟΣ Χρήστου του Κυριάκου 

18. ΧΑΤΖΗ ΑΓΓΕΛΙΔΗΣ Γεώργιος του Χρήστου 

19. ΦΑΡΜΑΚΙΔΗΣΔημήτριοςτου Κων/νου 

20. ΜΟΥΧΤΟΥΡΗΣ Αντώνιος του Ιωάννου 

21. ΓΚΟΥΒΑΣ Βασίλειος του Γεωργίου 

22. ΠΑΥΛΑΤΟΣ Σπύρος του Βασιλείου 

23. ΚΛΕΙΔΩΝΟΠΟΥΛΟΣ Απόστολος του Αναστασίου 

24. ΣΩΤΗΡΟΠΟΥΛΟΣΔημήτριος του Γεωργίου 

25. ΝΙΚΕΑΤιτίκατου Παναγιώτου 

26. ΖΟΥΜΠΟΥΡΛΗΣ Θεοφύλακτος του Ευαγγέλου 

27. ΓΕΡΟΓΙΑΝΝΗΣΚων/νοςτου Γεωργίου 

28. ΤΖΟΥΛΗΣ Βασίλειος του θωμά 

29. ΠΡΟΥΣΑΝΙΔΗΣ Ιορδάνης του Αναστασίου 

30. ΜΑΡΓΕΤΗ - ΚΑΤΣΑΟΥΝΗ Αδαμαντία του Δημητρίου 

31. ΒΑΛΑΚΟΣ Ελευθέριος του Γεωργίου 

32. ΓΟΥΝΑΡΗ Μαρινέττατου Νικολάου 

33. ΜΗΛΙΟΥ Ζωή του Κων/νου 

34. ΔΙΟΝΥΣΑΤΟΣ Σπυρογιάννης του Δημητρίου 

35. ΑΝΔΡΕΟΠΟΥΛΟΣ Μιχαήλ του Ιωάννου 

Ο Πρόεδρος Ο Γενικός Γραμματέας 

ΑΝΤ. ΡΟΥΠΑΚΙΩΤΗΣ ΑΘΑΝ. ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



